Мероприяти схьайоьллуш НР ӀА Президент Гапуров Шахьрудди Айдиевич гуллабеллачаьрга вистхилира. Цо билгалдаьккхира тахана нохчийн меттан проблемаш массо а тӀегӀанашкахь Республикин куьйгалхоша терго еш хилар а, цуьнга хьажжина, тӀаьхьарчу шерашкахь оцу декъехь дуккха а кхиамаш бина хилар а. Иштта нохчийн меттан хьолах, цуьнан проблемех шайна хетарг олуш бистхилира НР ӀА гуманитарни Ӏилманийн институтан директор, историн Ӏилманийн кандидат Магамадов Супьян, НР ӀА нохчийн меттан а, литературин а декъан куьйгалхо Альбеков Нурвади а, нохчийн меттан хьехархойн ассоциацин куьйгалхо Бергоева Аза а, хьеший а. Ӏилманан декъехь докладаш йира НРӀА нохчийн меттан а, литературин а декъан белхахоша Халидов Мусас, Овхадов Мусас, Вагапов Ӏарбис, Абдулкадыров Адама, НПУ фнохчийн филологин кафедрин куьйгалхо Ирезиев Сайд-Хьамзата, НР ӀА пайде семиотикин белхахоша Изралова Элисас, Бадаева Ӏайшата а.